CELEX: 32014R0354
Language: et
Date: 2014-04-08 00:00:00
Title: Komisjoni rakendusmäärus (EL) nr 354/2014, 8. aprill 2014 , millega muudetakse ja parandatakse määrust (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga

9.4.2014   
            
            
               ET
            
            
               Euroopa Liidu Teataja
            
            
               L 106/7
            
         KOMISJONI RAKENDUSMÄÄRUS (EL) nr 354/2014,
   8. aprill 2014,
   millega muudetakse ja parandatakse määrust (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 28. juuni 2007. aasta määrust (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta, (1) eriti selle artikli 12 lõiget 3, artikli 14 lõiget 2, artikli 16 lõiget 1 ja artikli 16 lõike 3 punkti a,
   ning arvestades järgmist:
   
               (1)
            
            
               Määruse (EÜ) nr 834/2007 III jaotise 2. peatükis on sätestatud põllumajandusliku tootmisega seotud põhinõuded. Nende põhinõuete rakendamise üksikasjalikud eeskirjad kehtestati komisjoni määrusega (EÜ) nr 889/2008 (2).
            
         
               (2)
            
            
               Määruse (EÜ) nr 834/2007 artikliga 12 on selliseid põllumajanduslikke sisendeid nagu väetised, mullaomaduste parandajad ja taimekaitsevahendid lubatud kasutada teatavatel tingimustel, eeldusel et neid on lubatud mahepõllumajanduslikus tootmises kasutada. Vastavalt kõnealuse määruse artikli 16 lõikes 3 sätestatud korrale on liikmesriigid esitanud teistele liikmesriikidele ja komisjonile toimikud teatavate toodete kandmiseks määruse (EÜ) nr 889/2008 I ja II lisasse. Need toimikud vaatas läbi mahepõllumajandusliku tootmise tehnilise nõuande eksperdirühm (edaspidi „eksperdirühm”).
            
         
               (3)
            
            
               Eksperdirühma soovituste (3) põhjal, milles tehti väetiste ja mullaomaduste parandajate kohta järeldus, et sellised ained nagu biogaasi käärimissaadused, loomsetest kõrvaltoodetest pärit hüdrolüüsitud valgud, leonardiit, kitiin ja sapropeel vastavad mahepõllumajanduse eesmärkidele ja põhimõtetele, tuleks kõnealused ained lisada määruse (EÜ) nr 889/2008 I lisasse, võimaldamaks nende kasutamist teatavatel kindlatel tingimustel.
            
         
               (4)
            
            
               Eksperdirühma soovituste põhjal tuleks kroom(VI) piirmäär „0” seoses teatavate määruse (EÜ) nr 889/2008 I lisas loetletud ainetega asendada märkega „ei ole tuvastatav”.
            
         
               (5)
            
            
               Taimekaitsevahendite puhul leidis eksperdirühm oma soovitustes, (4) et sellised ained nagu lambarasv, laminariin ja alumiiniumsilikaat (kaoliin) vastavad mahepõllumajanduse eesmärkidele ja põhimõtetele. Seepärast tuleks kõnealused ained lisada määruse (EÜ) nr 889/2008 II lisasse, võimaldamaks nende kasutamist teatavatel kindlatel tingimustel.
            
         
               (6)
            
            
               Taimekaitsevahendeid käsitlevate horisontaalsete õigusaktidega seoses kehtestati komisjoni rakendusmäärusega (EL) nr 540/2011 (5) liidu loetelu eelnevalt nõukogu direktiivi 91/414/EMÜ (6) I lisas sisaldunud toimeainetest ning Euroopa Parlamendi ja nõukogu määrusega (EÜ) nr 1107/2009 (7) heaks kiidetud toimeainetest. On asjakohane kohandada määruse (EÜ) nr 889/2008 II lisa vastavaid osasid kõnealuse loeteluga. Eelkõige tuleks sellest lisast välja jätta želatiin, Derris spp.-st, Lonchocarpus spp.-st ja Terphrosia spp.-st ekstraheeritud rotenoon, diammooniumfosfaat, vaskoktanaat, alumiiniumkaaliumsulfaat (alumiiniumsulfaat, kaliniit), mineraalõlid ja kaaliumpermanganaat.
            
         
               (7)
            
            
               Mis puudutab toimeaineid letsitiini, Quassia amara'st ekstraheeritud kvassiat ja kaltsiumhüdroksiidi, mille kohta komisjonile on juba esitatud määruse (EÜ) nr 1107/2009 kohane heakskiitmistaotlus, siis praegusel etapil on asjakohane jätta need erandkorras määruse (EÜ) nr 889/2008 II lisa loetelusse, kuni nende hindamine on lõpetatud. Hindamise järeldusi silmas pidades võtab komisjon asjakohaseid meetmeid seoses määruse (EÜ) nr 889/2008 II lisa loetelus oleva kolme asjaomase aine esinemisega.
            
         
               (8)
            
            
               Horisontaalseid õigusakte arvesse võttes on asjakohane teatavate määruse (EÜ) nr 889/2008 II lisa loetelusse kuuluvate ainete ja mikroorganismide nimede, kirjelduste, koostisele esitatavate nõuete ja kasutustingimuste kohandamine, eriti taimeõlide, bioloogilises kahjurite ja haiguste tõrjes kasutatavate mikroorganismide, feromoonide, vase, etüleeni, parafiinõli ja kaaliumbikarbonaadi korral.
            
         
               (9)
            
            
               Määruse (EÜ) nr 889/2008 artikli 24 lõiget 2 muudeti komisjoni rakendusmäärusega (EL) nr 505/2012, (8) et ajakohastada viiteid määruse (EÜ) nr 889/2008 V ja VI lisale, mis asendati rakendusmäärusega (EL) nr 505/2012. Määruse (EÜ) nr 889/2008 artikli 24 lõike 2 muudetud sõnastusest jäeti homöopaatilised tooted ekslikult välja. Kuna need tooted olid nimetatud sättes olemas enne selle muutmist rakendusmäärusega (EL) nr 505/2012, tuleks need sinna uuesti sisestada.
            
         
               (10)
            
            
               Määruse (EÜ) nr 889/2008 V lisas, mida on muudetud rakendusmäärusega (EL) nr 505/2012, on varasemad kanded defluoritud monokaltsiumfosfaadi ja defluoritud dikaltsiumfosfaadi kohta ekslikult asendatud üldnimetusega, nimelt defluoritud fosfaadiga. Defluoritud fosfaat ei ole aga sama, mis tooted defluoritud monokaltsiumfosfaat ja defluoritud dikaltsiumfosfaat. Seepärast tuleks need kaks toodet uuesti sisestada määruse (EÜ) nr 889/2008 V lisasse ja defluoritud fosfaat sealt välja jätta.
            
         
               (11)
            
            
               Komisjoni rakendusmäärusega (EL) nr 651/2013 (9) tühistati varem komisjoni otsusega (EÜ) nr 1810/2005 (10) klinoptiloliidile antud luba, laiendati selle kasutust söödalisandina loomasöödas kõigile loomaliikidele ja muudeti selle kood 1g568-ks. Selleks et võimaldada klinoptiloliidi pidevat kasutamist mahepõllumajanduslikus tootmises, tuleb määruse (EÜ) nr 889/2008 VI lisa kohandada kooskõlas rakendusmäärusega (EL) nr 651/2013.
            
         
               (12)
            
            
               Seepärast tuleks määrust (EÜ) nr 889/2008 vastavalt muuta ja parandada.
            
         
               (13)
            
            
               Õiguskindluse huvides tuleks määruse (EÜ) nr 889/2008 artikli 24 lõike 2 ja V lisa parandust kohaldada alates rakendusmääruse (EL) nr 505/2012 jõustumise kuupäevast.
            
         
               (14)
            
            
               Käesoleva määrusega ette nähtud meetmed on kooskõlas mahepõllumajandusliku tootmise regulatiivkomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 889/2008 muutmine
   Määruse (EÜ) nr 889/2008 I, II ja VI lisa muudetakse vastavalt käesoleva määruse lisa punktidele 1, 2 ja 4.
   Artikkel 2
   Määruse (EÜ) nr 889/2008 parandamine
   Määrust (EÜ) nr 889/2008 parandatakse järgmiselt.
   
               1)
            
            
               Artikli 24 lõige 2 asendatakse järgmisega:
               „2.   Keemiliselt sünteesitud allopaatiliste veterinaarravimite või antibiootikumide asemel kasutatakse taimravitooteid, homöopaatilisi tooteid, mikroelemente ning V lisa 1. osas ja VI lisa 3. osas loetletud tooteid, kui nende ravitoime asjaomase loomaliigi ja haiguse puhul on tõhus.”
            
         
               2)
            
            
               V lisa muudetakse vastavalt käesoleva määruse lisa punktile 3.
            
         Artikkel 3
   Jõustumine ja kohaldamine
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Artiklit 2 kohaldatakse siiski alates 16. juunist 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. aprill 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 189, 20.7.2007, lk 1.
   
      (2)  Komisjoni määrus (EÜ) nr 889/2008, 5. september 2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (ELT L 250, 18.9.2008, lk 1).
   
      (3)  Lõpparuanne:
   http://ec.europa.eu/agriculture/organic/files/eu-policy/expert-recommendations/expert_group/final_report_on_fertilizers_to_be_published_en.pdf
   
      (4)  Lõpparuanne:
   http://ec.europa.eu/agriculture/organic/files/eu-policy/expert-recommendations/expert_group/final_report_on_plant_protection_products.pdf
   
      (5)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      (6)  Nõukogu direktiiv 91/414/EMÜ, 15. juuli 1991, mis käsitleb taimekaitsevahendite turuleviimist (EÜT L 230, 19.8.1991, lk 1).
   
      (7)  Euroopa Parlamendi ja nõukogu määrus (EÜ) nr 1107/2009, 21. oktoober 2009, taimekaitsevahendite turulelaskmise kohta (ELT L 309, 24.11.2009, lk 1).
   
      (8)  Komisjoni rakendusmäärus (EL) nr 505/2012, 14. juuni 2012, millega muudetakse ja parandatakse määrust (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (ELT L 154, 15.6.2012, lk 12).
   
      (9)  Komisjoni rakendusmäärus (EL) nr 651/2013, 9. juuli 2013, milles käsitletakse loa andmist settelise klinoptiloliidi kasutamiseks kõikide loomaliikide söödalisandina ning millega muudetakse määrust (EÜ) nr 1810/2005 (ELT L 189, 10.7.2013, lk 1).
   
      (10)  Komisjoni määrus (EÜ) nr 1810/2005, 4. november 2005, mis käsitleb söödalisandi kasutamise lubamist kümne aasta jooksul, teatavate söödalisandite kasutamise alalist lubamist ning teatavate söödas juba lubatud söödalisandite uute kasutusviiside ajutist lubamist (ELT L 291, 5.11.2005, lk 5).
   
      LISA
      Määruse (EÜ) nr 889/2008 I, II, V ja VI lisa muudetakse järgmiselt:
      
                  1)
               
               
                  I lisa muudetakse järgmiselt:
                  
                              a)
                           
                           
                              kompostitud või kääritatud majapidamisjäätmeid käsitlev rida asendatakse järgmisega:
                              
                                          „B
                                       
                                       
                                          Majapidamisjäätmete kompostitud või kääritatud segu
                                       
                                       
                                          Toode, mis on saadud tekkeallika järgi eraldatud majapidamisjäätmetest, mida on biogaasi tootmiseks kompostitud või anaeroobselt kääritatud.
                                          Ainult taimset ja loomset päritolu majapidamisjäätmed.
                                          Ainult juhul, kui need on toodetud liikmesriigi poolt aktsepteeritavas suletud ja järelevalvatavas kogumissüsteemis.
                                          Suurimad sisaldused milligrammides kuivaine kilogrammi kohta: kaadmium:
                                          0,7; vask: 70; nikkel: 25; plii: 45; tsink: 200; elavhõbe: 0,4; kroom (kokku): 70; kroom(VI): ei ole tuvastatav”;
                                       
                                    
                        
                              b)
                           
                           
                              taimsete ainete kompostitud või kääritatud segu käsitleva rea järele lisatakse järgmine rida:
                              
                                          „B
                                       
                                       
                                          Biogaasi käärimissaadused, mis sisaldavad koos käesolevas lisas loetletud taimse või loomse materjaliga käärinud loomseid kõrvalsaadusi
                                       
                                       
                                          3. kategooria loomsed kõrvalsaadused (sh metsloomade loomsed kõrvalsaadused) ja 2. kategooria seedetrakti sisu (2. ja 3. kategooria vastavalt Euroopa Parlamendi ja nõukogu määruse (EÜ) nr 1069/2009 (1) määratlusele) ei tohi pärineda tööstuslikust tootmisest.
                                          Menetlused peavad olema kooskõlas komisjoni määrusega (EL) nr 142/2011 (2).
                                          Ei kasutata taime söödavatel osadel
                                       
                                    
                        
                              c)
                           
                           
                              järgmisi loomseid saadusi või kõrvalsaadusi käsitlev rida asendatakse järgmisega:
                              
                                          „B
                                       
                                       
                                          Järgmised loomsed saadused või kõrvalsaadused:
                                          
                                                       
                                                   
                                                   
                                                      verejahu
                                                   
                                                
                                                       
                                                   
                                                   
                                                      kabja- ja sõrajahu
                                                   
                                                
                                                       
                                                   
                                                   
                                                      sarvejahu
                                                   
                                                
                                                       
                                                   
                                                   
                                                      kondijahu või želatiinisisalduseta kondijahu
                                                   
                                                
                                                       
                                                   
                                                   
                                                      kalajahu
                                                   
                                                
                                                       
                                                   
                                                   
                                                      lihajahu
                                                   
                                                
                                                       
                                                   
                                                   
                                                      sule- ja karvajahu, jahvatatud karusnaha- ja nahatükid
                                                   
                                                
                                                       
                                                   
                                                   
                                                      vill
                                                   
                                                
                                                       
                                                   
                                                   
                                                      karusnahk (1)
                                                   
                                                
                                                       
                                                   
                                                   
                                                      karvad
                                                   
                                                
                                                       
                                                   
                                                   
                                                      piimatooted
                                                   
                                                
                                                       
                                                   
                                                   
                                                      hüdrolüüsitud valgud (2)
                                                   
                                                
                                       
                                          
                                                      (1)
                                                   
                                                   
                                                      Maksimaalne kroom(VI) sisaldus milligrammides kuivaine kilogrammi kohta: ei ole tuvastatav
                                                   
                                                
                                                      (2)
                                                   
                                                   
                                                      Ei kasutata taime söödavatel osadel”;
                                                   
                                                
                                    
                        
                              d)
                           
                           
                              lisatakse järgmised read:
                              
                                          „B
                                       
                                       
                                          Leonardiit (suure humiinhappesisaldusega orgaaniline sete)
                                       
                                       
                                          Ainult juhul, kui see on saadud kaevandamise kõrvalsaadusena
                                       
                                    
                                          B
                                       
                                       
                                          Kitiin (koorikloomade kestadest saadud polüsahhariid)
                                       
                                       
                                          Ainult juhul, kui see on saadud nõukogu määruse (EÜ) nr 2371/2002 (3) artikli 3 punkti e kohaselt määratletud säästva kalapüügi teel või mahepõllumajandusliku vesiviljeluse teel
                                       
                                    
                                          B
                                       
                                       
                                          Mageveekogudest pärit orgaaniliselt rikas sete, mis on tekkinud hapnikuta tingimustes (nt sapropeel)
                                       
                                       
                                          Ainult mageveekogude majandamise kõrvalsaadusena või endistest mageveekogudest saadud orgaanilised setted
                                          Vajaduse korral peaks ekstraheerimine toimuma veekeskkonda kõige vähem kahjustaval viisil
                                          Ainult pestitsiididega, püsivate orgaaniliste saasteainetega ja bensiinilaadsete ainetega saastamata allikatest pärit setted
                                          Suurimad sisaldused milligrammides kuivaine kilogrammi kohta:
                                          kaadmium: 0,7; vask: 70; nikkel: 25; plii: 45; tsink: 200; elavhõbe: 0,4; kroom (kokku): 70; kroom(VI): ei ole tuvastatav
                                       
                                    
                        
            
                  2)
               
               
                  II lisa muudetakse järgmiselt.
                  
                              a)
                           
                           
                              punktid 1 ja 2 asendatakse järgmisega:
                              „1.   Taimse või loomse päritoluga ained
                              
                              
                                          Luba
                                       
                                       
                                          Nimetus
                                       
                                       
                                          Kirjeldus, koostisele esitatavad nõuded, kasutustingimused
                                       
                                    
                                          A
                                       
                                       
                                          Asadiraktiin, ekstraheeritud Azadirachta indica'st (sirelmeelia)
                                       
                                       
                                          Insektitsiid
                                       
                                    
                                          A
                                       
                                       
                                          Mesilasvaha
                                       
                                       
                                          Lõikehaavade peitsimise vahend
                                       
                                    
                                          B
                                       
                                       
                                          Hüdrolüüsitud valgud, v.a želatiin
                                       
                                       
                                          Atraktant, ainult lubatud rakendustes koos teiste käesoleva loendi asjakohaste toodetega
                                       
                                    
                                          A
                                       
                                       
                                          Letsitiin
                                       
                                       
                                          Fungitsiid
                                       
                                    
                                          B
                                       
                                       
                                          Taimeõlid
                                       
                                       
                                          Insektitsiid, akaritsiid, fungitsiid, bakteritsiid ja idanemist takistav vahend
                                          Komisjoni rakendusmääruse (EL) nr 540/2011 (4) lisas määratletud tooted
                                       
                                    
                                          A
                                       
                                       
                                          Püretriinid, ekstraheeritud Chrysanthemum cinerariaefolium'ist
                                       
                                       
                                          Insektitsiid
                                       
                                    
                                          A
                                       
                                       
                                          Kvassia, ekstraheeritud Quassia amara'st
                                       
                                       
                                          Insektitsiid, repellent
                                       
                                    2.   Bioloogilises kahjuri- ja haigustõrjes kasutatavad mikroorganismid
                              
                              
                                          Luba
                                       
                                       
                                          Nimetus
                                       
                                       
                                          Kirjeldus, koostisele esitatavad nõuded, kasutustingimused
                                       
                                    
                                          A
                                       
                                       
                                          Mikroorganismid
                                       
                                       
                                          Rakendusmääruse (EL) nr 540/2011 lisas määratletud ja mitte GMOdest pärit tooted”;
                                       
                                    
                        
                              b)
                           
                           
                              punkt 4 asendatakse järgmisega:
                              „4.   Ainult lõksudes ja/või püünistes kasutatavad ained
                              
                              
                                          Luba
                                       
                                       
                                          Nimetus
                                       
                                       
                                          Kirjeldus, koostisele esitatavad nõuded, kasutustingimused
                                       
                                    
                                          A
                                       
                                       
                                          Feromoonid
                                       
                                       
                                          Atraktant, seksuaalkäitumise pärssija; ainult lõksudes ja püünistes.
                                          Rakendusmääruse (EL) nr 540/2011 lisas määratletud tooted (numbrid 255, 258 ja 259)
                                       
                                    
                                          A
                                       
                                       
                                          Püretroidid (ainult deltametriin või lambdatsühalotriin)
                                       
                                       
                                          Insektitsiid; ainult lõksudes koos spetsiifiliste atraktantidega; ainult Batrocera oleae ja Ceratitis capitata wied'i tõrjeks”;
                                       
                                    
                        
                              c)
                           
                           
                              punktid 6 ja 7 asendatakse järgmisega:
                              „6.   Muud mahepõllumajanduses tavapäraselt kasutatavad ained
                              
                              
                                          Luba
                                       
                                       
                                          Nimetus
                                       
                                       
                                          Kirjeldus, koostisele esitatavad nõuded, kasutustingimused
                                       
                                    
                                          B
                                       
                                       
                                          Vaseühendid järgmisel kujul: vaskhüdroksiid, vaskoksükloriid, vaskoksiid, bordoo vedelik ja kolmealuseline vasksulfaat
                                       
                                       
                                          Ainult bakteritsiidina ja fungitsiidina kasutamiseks, kuni 6 kg hektari kohta aastas
                                          Mitmeaastaste taimede puhul võivad liikmesriigid erandina esimesest lõigust sätestada, et vase 6 kg piirmäära võib vastaval aastal ületada, kui sellest ja eelnevast neljast aastast koosneva viieaastase perioodi jooksul tegelikult kasutatud keskmine kogus ei ületa 6 kg.
                                          Vee ja muude kui sihtorganismide kaitseks tuleb võtta riskivähendusmeetmeid (nt puhvertsoonid).
                                          Rakendusmääruse (EL) nr 540/2011 lisas määratletud tooted (number 277)
                                       
                                    
                                          A
                                       
                                       
                                          Etüleen
                                       
                                       
                                          Banaanide, kiivide ja kakiploomide rohelise värvuse eemaldamine; tsitrusviljade rohelise värvuse eemaldamine üksnes osana puuviljakärbse kahjustuste vältimise strateegiast tsitruseliste puhul; ananassiõite indutseerimine; kartuli ja sibula idanevuse pärssimine.
                                          Lubatud kasutada ainult sisetingimustes taimekasvuregulaatorina. Lubasid tohib anda ainult professionaalsetele kasutajatele.
                                       
                                    
                                          A
                                       
                                       
                                          Rasvhappe kaaliumsool (vedelseep)
                                       
                                       
                                          Insektitsiid
                                       
                                    
                                          A
                                       
                                       
                                          Lubiväävel (kaltsiumpolüsulfiid)
                                       
                                       
                                          Fungitsiid
                                       
                                    
                                          A
                                       
                                       
                                          Parafiinõli
                                       
                                       
                                          Insektitsiid, akaritsiid
                                          Rakendusmääruse (EL) nr 540/2011 lisas määratletud tooted (numbrid 294 ja 295)
                                       
                                    
                                          A
                                       
                                       
                                          Kvartsliiv
                                       
                                       
                                          Repellent
                                       
                                    
                                          A
                                       
                                       
                                          Väävel
                                       
                                       
                                          Fungitsiid, akaritsiid
                                       
                                    
                                          B
                                       
                                       
                                          Lõhna abil toimivad taimse või loomse päritoluga repellendid/lambarasv
                                       
                                       
                                          Repellent
                                          Ainult taime mittesöödavatel osadel ja juhul, kui taimset materjali ei söödeta lammastele või kitsedele
                                          Rakendusmääruse (EL) nr 540/2011 lisas määratletud tooted (number 249)
                                       
                                    7.   Muud ained
                              
                              
                                          Luba
                                       
                                       
                                          Nimetus
                                       
                                       
                                          Kirjeldus, koostisele esitatavad nõuded, kasutustingimused
                                       
                                    
                                          B
                                       
                                       
                                          Alumiiniumsilikaat (kaoliin)
                                       
                                       
                                          Repellent
                                       
                                    
                                          A
                                       
                                       
                                          Kaltsiumhüdroksiid
                                       
                                       
                                          Fungitsiid ainult viljapuudel, kaasa arvatud puukoolid, Nectria galligena tõrjeks
                                       
                                    
                                          B
                                       
                                       
                                          Laminariin
                                       
                                       
                                          Taime enesekaitsemehhanismide esilekutsuja
                                          Vetikaid tuleb kasvatada mahepõllumajanduslikult kooskõlas artikliga 6d või koristada säästvalt kooskõlas artikliga 6c
                                       
                                    
                                          B
                                       
                                       
                                          Kaaliumvesinikkarbonaat (e kaaliumbikarbonaat)
                                       
                                       
                                          Fungitsiid ja insektitsiid”;
                                       
                                    
                        
            
                  3)
               
               
                  V lisa punkt 1 asendatakse järgmisega:
                  „1.   MINERAALSED SÖÖDAMATERJALID
                  
                              A
                           
                           
                              Mereloomade lubjarikkad kojad
                           
                           
                               
                           
                        
                              A
                           
                           
                              Lupja sisaldavad merevetikad (maerl)
                           
                           
                               
                           
                        
                              A
                           
                           
                              Litotamnium
                           
                           
                               
                           
                        
                              A
                           
                           
                              Kaltsiumglükonaat
                           
                           
                               
                           
                        
                              A
                           
                           
                              Kaltsiumkarbonaat
                           
                           
                               
                           
                        
                              A
                           
                           
                              Defluoritud monokaltsiumfosfaat
                           
                           
                               
                           
                        
                              A
                           
                           
                              Defluoritud dikaltsiumfosfaat
                           
                           
                               
                           
                        
                              A
                           
                           
                              Magneesiumoksiid (veevaba magneesia)
                           
                           
                               
                           
                        
                              A
                           
                           
                              Magneesiumsulfaat
                           
                           
                               
                           
                        
                              A
                           
                           
                              Magneesiumkloriid
                           
                           
                               
                           
                        
                              A
                           
                           
                              Magneesiumkarbonaat
                           
                           
                               
                           
                        
                              A
                           
                           
                              Kaltsiummagneesiumfosfaat
                           
                           
                               
                           
                        
                              A
                           
                           
                              Magneesiumfosfaat
                           
                           
                               
                           
                        
                              A
                           
                           
                              Mononaatriumfosfaat
                           
                           
                               
                           
                        
                              A
                           
                           
                              Kaltsiumnaatriumfosfaat
                           
                           
                               
                           
                        
                              A
                           
                           
                              Naatriumkloriid
                           
                           
                               
                           
                        
                              A
                           
                           
                              Naatriumvesinikkarbonaat
                           
                           
                               
                           
                        
                              A
                           
                           
                              Naatriumkarbonaat
                           
                           
                               
                           
                        
                              A
                           
                           
                              Naatriumsulfaat
                           
                           
                               
                           
                        
                              A
                           
                           
                              Kaaliumkloriid”;
                           
                           
                               
                           
                        
            
                  4)
               
               
                  VI lisa punkti 1 alapunktis d „Sideained, paakumisvastased ained ja koagulandid” asendatakse klinoptiloliiti käsitlev kanne järgmisega:
                  
                              Luba
                           
                           
                              Identifitseerimisnumber
                           
                           
                              Aine
                           
                           
                              Kirjeldus, kasutustingimused
                           
                        
                              „B
                           
                           
                              1
                           
                           
                              1g568
                           
                           
                              Setteline klinoptiloliit [kõik liigid]”
                           
                           
                               
                           
                        
            
         (1)  Euroopa Parlamendi ja nõukogu määrus (EÜ) nr 1069/2009, 21. oktoober 2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus) (ELT L 300, 14.11.2009, lk 1).
      
         (2)  Komisjoni määrus (EL) nr 142/2011, 25. veebruar 2011, millega rakendatakse Euroopa Parlamendi ja nõukogu määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad, ja nõukogu direktiivi 97/78/EÜ seoses teatavate selle direktiivi alusel piiril toimuvast veterinaarkontrollist vabastatud proovide ja näidistega (ELT L 54, 26.2.2011, lk 1)”;
      
         (3)  Nõukogu määrus (EÜ) nr 2371/2002, 20. detsember 2002, ühisele kalanduspoliitikale vastava kalavarude kaitse ja säästva kasutamise kohta (ELT L 358, 31.12.2012, lk 59).”;
      
         (4)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).